Projektavimo paslaugų pirkimo gairių [[1]](#footnote-1)\*

3 priedas

***(CPVA papildyta ir pritaikyta***

***VPT parengta ir paskelbta***

***Pavyzdinė forma)***

**STATINIO PROJEKTAVIMO**

**TECHNINĖ UŽDUOTIS**

**(TECHNINĖ SPECIFIKACIJA)**

| **Eil. Nr.** | **Pavadinimas** | **Reikalavimai** | |
| --- | --- | --- | --- |
|  | **I. Bendra informacija apie pirkimo objektą** | | |
| 1. | Statytojas (Užsakovas) | *Nurodomas pagal Statybos įstatymo[[2]](#footnote-2)\*\* (toliau –SĮ) 2 str. 99 p.* | |
| 2. | Pirkimo objektas | *Nurodomas statinio projekto (toliau* – *Projekto) rengimo etapas ir kitos kartu perkamos paslaugos (elementai)*   * projektiniai pasiūlymai * techninis darbo projektas * techninis projektas * darbo projektas * supaprastintas projektas * projektas / aprašas * tvarkybos darbų projektas[[3]](#footnote-3)\*\*\* * kitos paslaugos, susijusios su projektavimo paslaugomis * Projekto vykdymo priežiūros paslaugos * *techninis projektas – pirmas (1) iš dviejų etapų (toliau – TP),* * *darbo projektas – antras (1) iš dviejų etapų (toliau – DP),* * *techninis darbo projektas – vieno (2) etapo projektas (toliau – TDP),* * *supaprastintas projektas – vieno (2) etapo projektas (toliau – SPP),* * *paprastojo remonto ar griovimo projektas ar aprašas – vieno (2) etapo projektas (toliau – P arba A),* * *pastato (patalpos, patalpų) ar inžinerinio statinio paskirties keitimo projektas – vieno (2) etapo projektas (toliau – P),* * *tvarkybos darbų projektas rengiamas kaip atskiras projektas arba kaip sudėtinė Projekto dalis, kai Projektas yra privalomas SĮ nustatytais atvejais. Tvarkybos darbų projekto sprendiniai gali būti detalizuojami darbo brėžiniais, kurie komplektuojami atskira, tvarkybos darbų projektą papildančia byla.*   *Pastaba (1):*  *Statybos, rekonstravimo, kapitalinio remonto projektai rengiami atskirais TP ir DP etapais, kai* ***taikant Viešųjų pirkimų įstatymą****[[4]](#footnote-4)\*\** ***(toliau – VPĮ) statybos darbų rangovas parenkamas pagal TP****. Tokiu atveju viešojo darbų pirkimo objektas yra (i) darbai, TP naudojamas kaip sudedamoji pirkimo dokumentų dalis rangovui parinkti, o DP rengiamas atskiru etapu.*  *DP rengia projektuotojas, parengęs TP. Kitas projektuotojas DP gali rengti, jei statybos darbai perkami kartu su projektavimo (DP) darbais (pagal užsakovo parengtą TP) ir statybos rangovas atrenkamas konkurso būdu, t.y. numatyta, kad sutartį statybos darbams pasirašęs rangovas yra atsakingas ir už DP rengimą (taip pat žr. (9) pastabą 12.2 punkte)*  *Pastaba (1)(2):*  *Kai viešojo darbų pirkimo objektas yra (ii) darbai ir jų projektavimo paslaugos arba (iii) statinio statymas bet kokiomis priemonėmis,* ***taikant VPĮ statybos darbų rangovas parenkamas pagal atitinkamus užsakovo reikalavimus****, o laimėjęs rangovas, jau vykdydamas pirkimo sutartį, gali rengti statybos, rekonstravimo, kapitalinio remonto projektus tiek vienu – TDP – etapu, tiek dviem – TP ir DP – etapais, priklausomai, kaip numatyta sutartyje.*  *Pastaba (2):*  *Projektas (****ir kai jo įgyvendinimui statybos rangovas parenkamas taikant VPĮ****) rengiamas vienu – TDP – etapu, kai rengiamas tipinis statinio projektas, pastato atnaujinimo (modernizavimo) projektas, kelių statybos, rekonstravimo ir kapitalinio remonto projektas. SPP, P arba A visada rengiami vienu etapu.*  *Projektai rengiami šių rūšių ir etapų:*   * *naujo ypatingojo, neypatingojo statinio statybai, jo rekonstravimui – statybos, rekonstravimo projektai (dviem TP, DP etapais arba vienu TDP etapu);* * *ypatingojo, neypatingojo statinio kapitaliniam remontui, kultūros paveldo statinio kapitaliniam remontui – kapitalinio remonto projektai (dviem TP, DP etapais arba vienu TDP etapu);* * *pastato atnaujinimui (modernizavimui) – pastato atnaujinimo (modernizavimo) projektas (vienu TDP etapu);* * *branduolinės energetikos objekto, kultūros paveldo statinio paprastajam remontui – paprastojo remonto projektas (vienu P etapu);* * *naujo nesudėtingojo statinio statybai, jo rekonstravimui –statybos, rekonstravimo supaprastinti projektai (vienu SPP supaprastinto projekto etapu);* * *nesudėtingojo statinio kapitaliniam remontui, visų kitų statinių paprastajam remontui – kapitalinio, paprastojo remonto aprašai (vienu A etapu);* * *ypatingajam, neypatingajam statiniui griauti – griovimo projektas, griovimo aprašas (vienu P arba A etapu);* * *keičiant pastato (patalpos, patalpų) ar inžinerinio statinio paskirtį, kai atliekami statinio paprastojo remonto darbai arba neatliekami jokie statybos darbai – pastato (patalpos, patalpų) ar inžinerinio statinio paskirties keitimo projektas (vienu P etapu);* * *kultūros paveldo objektų ir kultūros paveldo statinių tvarkomiesiems paveldosaugos darbams – tvarkybos darbų projektas (vienu etapu).*   *Atskiras projektavimo veiklos etapas yra projektinių pasiūlymų parengimas. Projektiniai pasiūlymai – tai pasiūlymai (eskizinis projektas), kurių tikslas – išreikšti projektuojamo statinio architektūros ir kitų pagrindinių sprendinių idėją. Bendruoju atveju projektinius pasiūlymus sudaro (i) aiškinamasis raštas, (ii) grafinė dalis, (iii) vaizdinė informacija, tačiau konkreti sudėtis nustatoma kiekvienu atveju atskirai.*  *Jeigu užsakovas turi pasirengęs projektinius pasiūlymus ir nori (arba reikia privalomais atvejais), kad pagal juos būtų rengiamas Projektas, projektiniai pasiūlymai turėtų būti naudojami kaip dalis projektavimo paslaugų pirkimo dokumentų (t.y. įtraukti į projektavimo techninę užduotį).*  *Taip pat užsakovas, kai leidžia arba reikalauja aplinkybės, gali įtraukti projektinių pasiūlymą rengimą į bendrą projektavimo paslaugų apimtį, jeigu ketina juos panaudoti (gauti pritarimus, sutikimus, reikalavimus, sąlygas ir pan.) kaip atskirą dokumentą, t.y. tais atvejais, kai projektiniai pasiūlymai nėra rengiami (parengti) dar prieš projektavimo paslaugos pirkimą (nenustatytais SĮ 37 straipsnyje) ir nėra naudojami kaip medžiaga projektuotojo parinkimo konkursui.*  *Jeigu užsakovas planuoja vertinti projektinių pasiūlymų kokybinius reikalavimus – pasiūlytų architektūros ir kitų pagrindinių sprendinių idėjų kokybę – turėtų būti organizuojamas projekto konkursas Lietuvos Respublikos aplinkos ministro nustatyta tvarka.* | |
| 3. | Projekto pavadinimas | *Pavadinimas nurodomas Projekto techninėje užduotyje, Projekto antraštiniame lape, visuose kituose Projekto dokumentuose,* *statybą leidžiančiame dokumente, statybos užbaigimo dokumentuose.*  *Projekto pavadinime pagal statybos techninį reglamentą STR 1.04.04:2017 „Statinio projektavimas, projekto ekspertizė“ nurodoma:*   * *statinio (patalpos) pagrindinė naudojimo paskirtis (3) (pagal pogrupį),* * *adresas,* * *Projekto rūšis (4) (pagal atliekamų statybos darbų rūšis, statinio kategoriją, įgyvendinimo-finansavimo programą).*   *Prireikus projekto pavadinime gali būti įrašomi dviejų ar daugiau pagrindinių statinių duomenys ir nurodomos atitinkamos Projektų rūšys.*  *Pastaba (3): pagal naudojimo paskirtį statinių rūšys ir grupės yra:*   * *pastatai (gyvenamieji, negyvenamieji),* * *inžineriniai statiniai (susisiekimo komunikacijos, inžineriniai tinklai, hidrotechnikos statiniai, kiti inž. statiniai).*   *Kiekviena grupė (išskyrus hidrotechnikos statinius ir kitus inž. statinius) turi ir pogrupius, kurie detaliau nurodyti statybos techniniame reglamente STR 1.01.03:2017 „Statinių klasifikavimas“.*  *Pastaba (4): projekto rūšys yra:*   * *statybos projektas,* * *rekonstravimo projektas,* * *pastato atnaujinimo (modernizavimo) projektas,* * *kapitalinio remonto projektas,* * *paprastojo remonto projektas,* * *supaprastintas statybos projektas,* * *supaprastintas rekonstravimo projektas,* * *kapitalinio remonto aprašas,* * *paprastojo remonto aprašas,* * *griovimo projektas,* * *griovimo aprašas,* * *pastato (patalpos, patalpų) ar inžinerinio statinio paskirties keitimo projektas*   *Jeigu numatoma atlikti statybos darbus, priskiriamus skirtingoms statybos rūšims, arba numatoma atlikti kultūros paveldo statinio tvarkomuosius statybos darbus, tvarkomuosius paveldosaugos darbus, gali būti rengiamas vienas, skirtingas statybos rūšis, tvarkomuosius statybos ir paveldosaugos darbus jungiantis Projektas, Projekto pavadinime nurodant atliekamų darbų rūšis.* | |
| 4. | Statinio adresas | *Nurodomas statinio adresas, jeigu jis yra. Jeigu statinys neturi adreso, gali būti nurodoma orientacinė vietovė.* | |
| 5. | Statinių grupės sudėtis | *Tais atvejais, kai projektuojamas ne vienas, o du ar daugiau statinių, nurodoma statinių grupės sudėtis – projektuojamų statinių sąrašas.*  *Statinių grupė – tame pačiame statybos sklype išdėstyti ne mažiau kaip du statiniai, susieti tarpusavyje naudojimo, paskirties ryšiais, taip pat šių statinių reikmėms skirti už statybos sklypo ribų esantys statiniai (tarp jų – inžineriniai tinklai ir susisiekimo komunikacijos).* | |
| 6. | Statinio(-ių) ar statinių grupės paskirtis ir bendrieji (techniniai irpaskirties) rodikliai | *Statinių rūšys, grupė ir pogrupis pagal naudojimo paskirtį;*  *Sklypo ir statinio (pagal atskirus statinius, jeigu projektuojama statinių grupė) rodiklių pavyzdžiai:*   * *sklypo plotas,* * *sklypo užstatymo intensyvumas,* * *sklypo užstatymo tankumas,* * *bendrasis plotas,* * *naudingasis plotas (gyvenamosioms patalpoms),* * *pagrindinis plotas (negyvenamosios paskirties pastato),* * *vykdomos gamybos ar paslaugų teikimo rūšys ir apimtys, plotai, pajėgumas, našumas, vietų skaičius ir kt. (butų, vietų, lovų, lankytojų skaičius),* * *naudojimo (eksploatavimo) rodikliai,* * *pastato aukštis, aukštų skaičius,* * *energetinio naudingumo klasė,* * *kelio (gatvės) kategorija, ilgis, eismo juostų skaičius,* * *inžinerinių tinklų ilgis* * *ir panašiai (kiti specifiniai pastato rodikliai)*   *Konkretaus statinio tvirtinamų rodiklių skaičius priklauso nuo projektuojamo statinio specifikos ir užsakovo poreikių. Bendruoju atveju šių rodiklių sąrašai pateikiami statybos techninio reglamento STR 1.04.04:2017 „Statinio projektavimas, projekto ekspertizė“ 5, 6 ir 7 prieduose.* | |
| 7. | Statiniostatybos rūšis | * naujo statinio statyba * statinio rekonstravimas   statinio remontas:   * statinio kapitalinis remontas * statinio paprastasis remontas * statinio griovimas   *Jeigu projektuojama statinių grupė, nurodoma kiekvieno statinio statybos rūšis.* | |
| 8. | Statinio kategorija | * ypatingasis statinys * neypatingasis statinys * nesudėtingasis statinys   *Jeigu projektuojama statinių grupė, nurodoma kiekvieno statinio kategorija.* | |
| 9. | Esamos statinio konstrukcijos, jų funkcinė paskirtis | *Statinio rekonstravimo ir (arba) kapitalinio remonto atveju pateikiama, jei yra, informacija apie esamas statinio konstrukcijas, jų funkcinę paskirtį.* | |
| 10. | Duomenys apie statytojo turimus ar numatomus įsigyti įrenginius ir statybos produktus | *Jeigu turima ar numatoma įsigyti įrenginius ar statybos produktus, kuriuos projekto rengėjas privalo įvertinti rengdamas projektą, pateikiamas sąrašas ir detalus techninis aprašymas (taip pat žr. šios techninės užduoties pabaigoje įrenginių ir statybos produktų lenteles).* | |
| 11. | Lėšų dydis projekto realizavimui | *Jeigu yra žinoma, gali būti nurodoma orientacinė projektuojamų statybos darbų vertė, t.y. kiek lėšų numatoma skirti statybos rangos darbams, realizuojant projekto sprendinius (taip pat žr. 18.10 punktą).*  *Jeigu numatytas statinių ar jų dalių statybos eiliškumas atskiromis grupėmis (etapais), lėšų dydis nurodomas ir pagal grupes (etapus).* | |
|  | **II. Perkamų paslaugų apimtis ir trukmė** | | |
| 12. | Perkamų paslaugų apimtis: | *Nurodoma, kurių projekto sudedamųjų dalių parengimo paslaugos yra perkamos:*   * bendroji; *[BD] (rengiama visada)* * sklypo sutvarkymas (sklypo planas); *[SP]* * architektūrinė; *[SA] (privaloma visų antžeminių statinių ir tų požeminių (povandeninių) statinių, kurie skirti žmonėms gyventi, dirbti ar kitoms jų reikmėms tenkinti)* * konstrukcijų; *[SK]* * gamybos (paslaugų) technologijos; *[T... (bendras): TG, TP, TŠ, TD, TE, TN, TV]* * susisiekimo; *[S (bendras): SGK, SAK, SMG]* * vandentiekio ir nuotekų šalinimo; *[VN (bendras): VT, GV, NŠ]* * šildymo, vėdinimo ir oro kondicionavimo; *[ŠVOK (bendras): Š, V, OK, VOK]* * dujotiekio; *[D]* * elektrotechnikos; *[E]* * elektroninių ryšių (telekomunikacijų); *[ER]* * apsauginės signalizacijos; *[AS]* * gaisro aptikimo ir signalizavimo; *[GSS]* * procesų valdymo ir automatizacijos; *[PVA]* * šilumos gamybos ir tiekimo; *[ŠT]* * gaisrinės saugos; *[GS] (ne visuomet privaloma)* * branduolinės saugos (BEOS); *[BS] (jei rengiama)* * pasirengimo statybai ir statybos darbų organizavimo; *[SO] (privaloma ypatingiems statiniams ir kitais atskirais atvejais)* * statybos skaičiuojamosios kainos nustatymo; *[KS] (privaloma, kai taikomas VPĮ ir rangovas parenkamas pagal TP arba užsakovui pageidaujant. Pateikiama tik užsakovui ir būtinais atvejais nurodytai institucijai* ***ir yra komercinė paslaptis)*** * ekonominė; *[EK] (privaloma, kai taikomas VPĮ ir rangovas parenkamas pagal TP arba užsakovui pageidaujant. Pateikiama tik užsakovui ir būtinais atvejais nurodytai institucijai* ***ir yra komercinė paslaptis****)* * tvarkybos darbų; *[TVD] (privaloma kultūros paveldo objektų ir kultūros paveldo statinių tvarkomiesiems paveldosaugos darbams. Gali būti tiek atskira Projekto dalimi, tiek atskiru tvarkybos darbų projektu)* * statinio interjero. *[SI] (neprivaloma, esant poreikiui, gali būti tiek architektūrinėje dalyje, tiek atskira dalimi)*   *Šis punktas (12.1 – 12.3), susijęs tiek su architektūrine inžinerine veikla, tiek su administravimo procedūra (patvirtinimai, įgaliojimai, ataskaitos), apibrėžia teiktinų projektavimo paslaugų apimtį ir suteikia galimybę šią apimtį apriboti ar nustatyti, kai paslaugos tampa pageidaujamos pagal aplinkybes. Jis turi būti atidžiai išanalizuotas ir įvertintas laiko sąnaudų, sutarties rizikos ir piniginių išlaidų (sutarties kainodaros) atžvilgiu, kad visa tai būtų įtraukta į 13 punktą ir į pasiūlytą kainą (ir į kartu su pasiūlymu pateiktą kainų žiniaraštį, jeigu toks būtų prašomas).*  *Kiekvienos paslaugų rūšies (kaip teiktinų paslaugų etapo) gali būti skirtinga įkainojimo rizika (atsižvelgiant į projektavimo paslaugų atsakomybę ir (arba) vėliau pateiktus ar gautus projekto dokumentus) ir skirtinga kainodara, lemianti taip pat ir skirtingas apmokėjimo sąlygas. Pavyzdžiui, Projektui parengti paprastai gali būti taikoma fiksuotos kainos (bendros sumos) ir jos išskaidymo atskiromis Projekto parengimo veiklomis (jeigu galima identifikuoti) kainodara, o statinio projekto vykdymo priežiūrai gali būti taikoma tiek fiksuoto įkainio (vienetinių įkainių), tiek fiksuotos kainos (bendros sumos) kainodara, atsižvelgiant į statybos terminus ir (arba) bendrą paslaugos apimtį.*  ***Tas pats projektuotojas*** *turėtų būti samdomas ir būti atsakingas tiek projektavimo (Projekto rengimo), tiek darbų įgyvendinimo (projekto vykdymo priežiūros) stadijose.*  *Projektuotojas turi teisę atlikti ir kitų statybos dalyvių funkcijas,* ***išskyrus*** *paties parengto Projekto ir pagal jį pastatyto ar statomo statinio* ***ekspertizę****. Draudžiama Projekto ekspertizę pavesti organizuoti statinio projektuotojui.* | |
| 12.1. | projektavimo (įprastos) paslaugos | *Nurodoma, kad perkamos įprastos paslaugos, kurias projektuotojas privalo atlikti pagal Statybos įstatymo, STR 1.04.04:2017 „Statinio projektavimas, projekto ekspertizė“ ir kitų norminių teisės aktų reikalavimus (projektinių pasiūlymų parengimas, Projekto parengimas).*  *Statinio projektavimas – architektūrinė inžinerinė veikla, kurios tikslas – parengti Projektą. Vykdant darbų viešuosius pirkimus Projektas yra perkamų darbų techninė specifikacija, kurioje nustatyti perkami darbai. Jis taip pat yra naudojamas ir vykdant pačius darbus. Parengtas ir viešuosiuose pirkimuose naudojamas Projektas turi užtikrinti tiek SĮ, tiek VPĮ nustatytus reikalavimus.*  *Projektas, vadovaujantis SĮ, yra nustatytos sudėties dokumentų, kuriuose pateikiami statytojo (užsakovo) sumanyto statinio sprendiniai (projekto dalys, skaičiavimai, brėžiniai), skirtų statybą leidžiančiam dokumentui gauti, statybai vykdyti ir statybos užbaigimo procedūroms atlikti, visuma.*  *Techninė specifikacija perkant darbus, vadovaujantis VPĮ, yra techninių reikalavimų visuma, apimanti medžiagų, produktų bei tiekimo duomenis, pagal kuriuos galima nustatyti, ar jie atitinka perkančiosios organizacijos (užsakovo) reikmes.*  *Nurodomos įprastos paslaugos, kurias projektuotojas privalo atlikti pagal SĮ ir statybos techninius reglamentus, Projekto apimtis, sudėtis (nurodant projekto dalis), sprendinių detalumas ir pan. Projekto dalys nustatomos (pagal projekto rengimo etapus ir pagal atskirų statinių Projektus, jeigu taikoma) atsižvelgus į projektuojamo statinio specifiką.*  *Tuo atveju, kai sudaromos atskiros sutartys su keliais projektuotojais (atskiriems Projekto etapams, atskiroms Projekto dalims ar tam tikrų statinių Projektams parengti), (i) užsakovas nurodo, kuris iš projektuotojų yra pagrindinis projektuotojas ir, užsakovui pavedus, privalo paskirti viso statinio projekto vadovą, arba (ii) gali būti paties užsakovo paskiriamas statinio projekto vadovas.*  *Taip pat gali būti numatomas eskizinis ir (arba) variantų tiek viso projekto, tiek atskirų projekto sprendinių projektavimas, atskiri sprendinių „paketai“ pagal statybos ir (arba) naudojimo kaštus ir pan. Toks projektavimas leidžia užsakovui palyginti skirtingus projekto ar atskirų projekto dalių variantus dar eskizinio projekto stadijoje ir priimti sprendimą, kuris iš jų turėtų būti rengiamas toliau. (žr. 19 punktą).*  *Užsakovas nurodo, kad Projekto sprendiniai (pateikti techninėse specifikacijose, aiškinamuosiuose raštuose, brėžiniuose) tarpusavyje būtų susieti, atskiruose projekto dokumentuose bei tarp atskirų Projekto dalių neturi prieštarauti vieni kitiems, ypač atkreipiant dėmesį į Projekto dokumentų – Projekto sąnaudų kiekio žiniaraščių – kiekių duomenų atitiktį Projekto sprendiniams.*  *Svarbu, kad Projekto sprendinių techninės specifikacijos nustatytų esminius (būtinus) parametrus dėl kokybinių reikalavimų statybos darbams ir produktams, taip pat ir galimas leistinų nukrypimų (jei taikytina ir įmanoma) ribas ir sąlygas. Statybos produktų esminės charakteristikos nustatomos darniosiose techninėse specifikacijose (darniuosiuose standartuose ir Europos vertinimo dokumentuose), susijusiose su naudojimo paskirtimi, atsižvelgiant į esminius statinių reikalavimus. Pvz. statybos produkto esminės charakteristikos pagal naudojimo paskirtį yra nustatytos Reglamentuojamų statybos produktų sąraše[[5]](#footnote-5)\*\*, patvirtintame Lietuvos Respublikos aplinkos ministro 2017 m. vasario 7 d. įsakymu Nr. D1-123.*  *TP sprendinių apimtis ir detalumas turėtų būti pakankamas, kiek reikalauja statybos techniniai reglamentai, tačiau technologinės ir kitos gamybos ir statybos darbo detalės turėtų būti paliekamos gamintojo gamybos ir/ar rangovo statybos nuožiūrai, t.y. DP. Taip pat vengtinas statybos taisyklių ar mokslo vadovėlių standartinių statybos darbų technologinių procesų, procedūrų, praktikos nuostatų, kurios nesusijusius su konkrečiais projekto sprendiniais, kopijavimas. Tokie aprašymai paprastai gali būti įtraukiami, jeigu projekto sprendinys reikalauja ypatingų atitinkamų technologijų.*  *DP gali būti pateiktas kaip vientisas dokumentas iki statybos darbų pradžios arba atskirais sprendiniais skirtingu laiku statybos metu pagal užsakovo, projektuotojo ir rangovo suderintą kalendorinį grafiką.*  *Į projektavimo paslaugos apimtį įeina Projekto pataisymai pagal užsakovo pastabas, pagal Projekto ekspertizės akto privalomas pastabas, pagal šį Projektą tikrinusių institucijų, subjektų (jų padalinių) pastabas, taip pat Projekto klaidų, pastebėtų statybos metu, taisymai. Šie pataisymai neapima keitimų ir (arba) papildymų, kurie gali būti daromi užsakovo iniciatyva arba dėl objektyvių nenumatytų aplinkybių.*  *Nurodoma, kad parengtas Projektas turi užtikrinti konkurenciją ir nediskriminuoti tiekėjų (prekių tiekėjų, paslaugų teikėjų, rangovų).*  *Nurodoma, kad parengtame Projekte* ***negali būti*** *nurodytas konkretus modelis ar šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekės ženklas, patentas, tipai, konkreti kilmė ar gamyba, dėl kurių tam tikriems subjektams* *ar tam tikriems produktams būtų sudarytos palankesnės sąlygos arba jie būtų atmesti (5), taip pat vengtinas pernelyg didelis ir perteklinis projektinių sprendinių detalizavimas, konkrečių techninių brošiūrų kopijos, kurie neleistų užtikrinti plačios konkurencijos.*  *Pastaba (5) užsakovui dėl statybos darbų pirkimo dokumentų parengimo:*  *Pagal VPĮ, pagal kurį bus perkami statybos darbai, konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba yra leistini nurodyti* ***tik išimties tvarka****, kai statybos darbų objekto* ***yra neįmanoma*** *tiksliai ir suprantamai apibūdinti nei nurodant standartą, techninį liudijimą ar bendrąsias technines specifikacijas, nei apibūdinant norimą rezultatą arba nurodant pirkimo objekto funkcinius reikalavimus.*  *Atsižvelgiant į statybos darbų pobūdį, statiniuose naudojamas medžiagas ir produktus ar jų sudėtines dalis, į statybos produktams keliamus su esminėmis charakteristikomis susijusių eksploatacinių savybių reikalavimus bei į reikalavimą statiniams ir atskiroms jų dalims atitikti jų naudojimo paskirtį ir esminius statinių reikalavimus* ***statybos darbus ar produktus praktiškai įmanoma tiksliai ir suprantamai apibūdinti****.*  *Jeigu projektuotojas pagal savo profesinę kompetenciją nusprendė, kad negali Projekte kitaip apibūdinti statybos darbų objekto, nei nurodydamas konkretų modelį ar prekės ženklą, jis turi* ***tokį savo sprendimą pagrįsti užsakovui*** *prieš jam priimant ir patvirtinant Projektą. Šiuo atveju toks nurodymas pateikiamas įrašant žodžius „arba lygiavertis“. Toks įrašas gali būti pateikiamas tiek prie paties nurodymo tiesiogiai, tiek bendrosiose Projekto techninėse specifikacijose, tiek pirkimo dokumentuose.* | |
| 12.2. | kitos (papildomos, jeigu užsakomos) paslaugos, susijusios su projektavimo paslaugomis | *Nurodomos papildomos, susijusios su projektavimu,* *paslaugos, kurias užsakovas užsako ir (arba) paveda projektuotojui, pvz. užsakyti ir gauti topografinių, geologinių tyrinėjimų dokumentus, atlikti esamų statinių statybinius tyrinėjimus; atlikti projektinės dokumentacijos vertimo į/iš užsienio kalbas darbus, servitutų suformavimas, kelių saugumo audito užsakymas, APAV, PAV, NATURA 2000 vertinimas, kiti konkrečiai įvardyti tyrimai ir t.t.*  *Svarbu – projektavimo paslaugų sutarties vykdymo* ***rizika negali būti neproporcingai perkeliama*** *projektuotojams.*  *Tam tikri tokių paslaugų pavyzdžiai:*   * *gauti (arba atlikti) šiuos Projekto rengimo dokumentus (6) (apimtis nustatoma kiekvienu konkrečiu atveju atskirai, siekiant sumažinti užsakovo rizikas dėl nenumatytų aplinkybių statybos metu):* * *statybinių tyrimų:* * *žemės sklypo (teritorijos) inžinerinius geodezinius, inžinerinius geologinius, geotechninius ir kt. tyrimus,* * *aplinkos, kraštovaizdžio, higieninius tyrimus,* * *statinio, jo dalių (konstrukcijų, inžinerinių sistemų) techninės būklės įvertinimą, esamų statinių tyrimus (kai rekonstruojamas ar remontuojamas esamas statinys arba pristatomas prie esamo statinio (statant arti jo) naujas statinys),* * *esamų pastatų nuosėdžių ir deformacijų stebėjimus;* * *kultūros paveldo tyrimų medžiagą;* * *gauti šiuos Projekto rengimo dokumentus (6):* * *prisijungimo sąlygas (7),* * *specialiuosius reikalavimus: (7) architektūros, paveldosaugos, saugomos teritorijos tvarkymo ir apsaugos (jeigu juos pageidaujama gauti);* * *gauti kitus tam tikrus Projekto rengimo dokumentus (6) (žr. šios techninės užduoties pabaigoje užsakovo pateikiamų dokumentų lentelę);* * *gauti statybą leidžiantį dokumentą;* * *atlikti statinio projekto vykdymo priežiūrą;* * *atlikti statinio statybos techninę priežiūrą (8)* * *parengti statybos rangos sutarties dokumentą – „Kiekių sąrašą“ arba „Veiklų sąrašą“ (žr. žemiau);* * *nustatyti statybos darbų sritis pagal statybos techninį reglamentą STR 1.06.01:2016 „Statybos darbai. Statinio statybos priežiūra“ 1 priedą, naudotinas statybos rangos darbų pirkimo dokumentuose statybos rangovo kvalifikacijos reikalavimams nustatyti;* * *ir panašiai (kitos specifinės paslaugos).*   *Pastaba (6):*  *Arba šioje užduotyje, arba kitose projektavimo paslaugų sutarties sąlygose turi būti nustatytas rizikos pasiskirstymas tarp užsakovo ir projektuotojo dėl objektyvių nenumatytų aplinkybių ar projektavimo kliūčių, jeigu jos paaiškėtų tik iš vėliau pateiktų ar gautų projekto dokumentų (ypač dėl statybinių tyrimų medžiagos). Kuo daugiau projekto dokumentų pateikiama kartu su projektavimo užduotimi, tuo labiau sumažinama nenumatytų aplinkybių rizika.*  *Pastaba (7) dėl CPVA rekomendacijų:*  *prisijungimo sąlygos, specialieji reikalavimai (jeigu jie buvo gauti) teikiami CPVA, kai nėra parengtas Projektas, todėl šiais dokumentais rūpinasi užsakovas.*  *Pastaba (8) dėl statinio statybos techninės priežiūros:*  *Projektavimo paslaugas ir statinio statybos techninės priežiūros paslaugas galima įsigyti vadovaujantis VPĮ vienu pirkimu* ***tik kai yra užtikrinama konkurencija ir esant pagrįstam poreikiui****.*  *Jeigu Projektą numatoma panaudoti perkant ir atliekant statybos darbus pagal fiksuoto „vienetinio“ įkainio kainodarą(9), gali būti prašoma kartu su Projektu parengti taip pat ir statybos rangos sutarties dokumentą – Kiekių sąrašą.*  *Jeigu Projektą numatoma panaudoti perkant ir atliekant statybos darbus pagal fiksuotos „bendros sumos“ kainos kainodarą(9), gali būti prašoma kartu su Projektu parengti taip pat ir statybos rangos sutarties dokumentą – Veiklos sąrašą.*  ***„Kiekių sąrašas"*** *– taip pavadintas darbų („su kiekiais“) žiniaraštis, kuris detaliai numato pamatuojamus atskirų vienetinių statybos baigtinių darbų, kurių apimtis apibrėžta Projekte (techninėse specifikacijose, aiškinamuosiuose raštuose, brėžiniuose), kiekius su rangovo siūlomais vienetiniais įkainiais. Kiekiai gali būti matuojami vienetų skaičiumi, ilgiu, plotu, tūriu, svoriu ar laiku ir pan.*  ***„Veiklų sąrašas"*** *– arba „Kainų/Darbų sąrašas“ – taip pavadintas darbų („be kiekių“) žiniaraštis, kuris nurodo pagrindines bendro statybos darbo, kurio apimtis apibrėžta Projekte (techninėse specifikacijose, aiškinamuosiuose raštuose, brėžiniuose), veiklas ir joms priskirtinas rangovo siūlomas sumas su galutine bendra suma.*  *Pastaba (9):*  *Atkreiptinas dėmesys, kad statybos darbams numatyta kainodara gali būti susijusi su klausimu, kas rengia DP. Rekomenduojama užsakovui apsvarstyti, kad (i) jei statybos darbus numatoma atlikti pagal fiksuoto „vienetinio“ įkainio kainodarą, DP rengimą užsakyti projektuotojui, parengusiam TP, o (ii) jei statybos darbus numatoma atlikti pagal fiksuotos „bendros sumos“ kainos kainodarą, DP rengimą užsakyti atrenkamam konkurso būdu rangovui, statybos darbus perkant kartu su projektavimo (DP) darbais (pagal užsakovo parengtą TP) (taip pat žr. (1) pastabą 2 punkte).* | |
| 12.3. | projekto vykdymo priežiūra[[6]](#footnote-6)\*\*\* (jeigu šios paslaugos įsigyjamos) | *Kai kartu perkamos projekto vykdymo priežiūros paslaugos, nurodomi reikalavimai jos atlikimui: lankymosi statybvietėje laikas ir tvarka, ataskaitų teikimas užsakovui ir pan. Jeigu projekto vykdymo priežiūros intensyvumas nustatomas kaip ekonominio naudingumo vertinimo kriterijus, techninėje užduotyje nurodomi minimalūs reikalavimai.*  *Statant, rekonstruojant ypatingąjį statinį ar statinį saugomoje teritorijoje ar atliekant jo kapitalinį remontą, statinio projekto vykdymo priežiūra yra privaloma, išskyrus atvejus, kai pastatai atnaujinami (modernizuojami) pagal Aplinkos ministerijos ar jos įgaliotos institucijos patvirtintus tipinius statinių projektus, pritaikytus konkretiems atnaujinamiems (modernizuojamiems) pastatams.*  *Statinio projekto vykdymo priežiūros paslaugos* ***įsigyjamos kartu su projektavimu, kai jos yra privalomos,*** *arba savo iniciatyva. Kai statinio projekto vykdymo priežiūra įsigyjama, turi būti numatoma statinio projektuotojo prievolė atlikti statinio projekto vykdymo priežiūrą. Tikslas – kontroliuoti, kad statinys būtų statomas pagal Projektą ir kad būtų įgyvendinta Projekte sukurta statinio architektūra.*  *Kai atliekami kultūros paveldo objektų ir kultūros paveldo statinių tvarkomieji paveldosaugos darbai – kartu su projektavimu įsigyjamos tvarkybos darbų sprendinių įgyvendinimo priežiūros paslaugos, o ne tvarkybos darbų projekto vykdymo priežiūros paslaugos.*  *Tam tikri veiklos pavyzdžiai:*   * *lankytis statybvietėje (****nurodomas laikas ir tvarka, bendras statybos terminas****);* * ***spręsti*** *su Projekto sprendinių įgyvendinimu susijusius* ***klausimus****;* * *tikrinti, ar statinys statomas ir/ar griaunamas laikantis Projekto sprendinių,* ***ir apie tai įrašyti į statybos žurnalą****;* * *organizuoti pastebėtų Projekto* ***klaidų taisymą,*** * *į statybos darbų žurnalą surašyti atliktus statybos darbus,* ***neatitinkančius*** *Projekto* ***sprendinių****, taip pat nurodymus ir reikalavimus tiems neatitikimams ištaisyti,* * ***drausti*** *naudoti statybos produktus (statybines medžiagas, statybos gaminius, dirbinius) ir įrenginius, jei jie* ***neatitinka*** *Projekto (jo dalies) techninių specifikacijų, normatyvinių statybos techninių ir normatyvinių statinio saugos ir paskirties dokumentų* ***reikalavimų****, ir* ***apie tai įrašyti į Statybos darbų žurnalą****,* * *atlikti Projekto (jo dalies) sprendinių* ***pakeitimus****.*   *Gali būti nurodomos ir prašomos pateikti tarpinės ir galutinė statinio projekto vykdymo priežiūros ataskaitos (numatant dažnumą ir turinį), kurios paprastai (bet nebūtinai) gali būti susietos su tarpiniais ir galutiniu mokėjimu mokėjimais pagal projektavimo paslaugų sutartį.*  *Statinio projekto vykdymo priežiūrą (statybos metu) statinio projektuotojo pavedimu atlieka Projekto rengėjas. Tas pats paslaugos teikėjas (projektuotojas) turėtų būti atsakingas ir už Projekto parengimą, ir už statinio projekto vykdymo priežiūrą. Tačiau statinio projektuotojo rašytiniu sutikimu arba kai statinio projektuotojo nebėra projekto vykdymo priežiūrą gali atlikti kitas užsakovo pasirinktas statinio projektuotojas.*  *Statinio projekto vykdymo priežiūros vadovą samdo (skiria) užsakovas arba statinio projektuotojas (tas, kas skyrė ar pasamdė statinio projekto vadovą). Statinio projekto vykdymo priežiūros vadovas privalo užtikrinti, kad visais atvejais atlikti Projekto sprendinių pakeitimai atitiktų normatyvinių statybos techninių ir normatyvinių statinio saugos ir paskirties dokumentų reikalavimus.*  *Kartu su pasiūlymu gali būti prašoma pateikti statinio projekto vykdymo priežiūros grupės (jei taikoma) sudėtis – grupės vadovo ir narių vardai, pavardės, pareigos, dokumentų, suteikiančių teisę eiti atitinkamas pareigas, išdavimo, galiojimo datos ir numeriai.* | |
| 13. | Paslaugų teikimo pradžia ir trukmė | *Nurodoma kiekvienos perkamos paslaugos elemento suteikimo pradžia ir trukmė (mėnesiais, savaitėmis ar dienomis),* ***aiškiai įvardinant, kas bus laikoma paslaugos suteikimu*** *(pavyzdžiui, Projekto (ar jo atskiro etapo) dokumentacijos perdavimo akto pasirašymas, teigiamo ekspertizės akto, statybą leidžiančio dokumento gavimas ar pan.). Jeigu paslaugų suteikimo terminas bus vienas iš ekonominio naudingumo vertinimo kriterijų, nurodoma maksimali paslaugų suteikimo trukmė.*  *Atkreiptinas dėmesys, kad trumpesnis projektavimo paslaugų suteikimo terminas, paprastai, gali sąlygoti didesnę paslaugų kainą, o statinio projektavimas yra intelektinė meninė veikla, kurios rezultato – Projekto – kokybė taip pat gali priklausyti ir nuo jos termino, t.y. kiek laiko projektuotojas gali skirti Projekto (jo dalių) sprendinių (techninių reikalavimų, įgyvendinimo sąlygų, skaičiavimų, brėžinių) paieškai ir formavimui. Rekomenduojama užsakovui projektavimo paslaugų suteikimo terminą kaip ekonominio naudingumo vertinimo kriterijų naudoti tik atskirais pagrįstais atvejais, kai paslaugos mažesnė trukmė sąlygoja finansinę ar kitą panašią naudą, adekvačią galimam paslaugos vertės padidėjimui bei nedarančią įtakos paslaugos kokybei.*  *Taip pat atkreiptinas dėmesys, kad Projekto vykdymo priežiūros paslaugos ir dalis kitų paslaugų, susijusių su projektavimo paslaugomis, priklauso ne tik nuo projektuotojo valios, bet ir nuo trečiųjų asmenų veiksmų arba nuo jo nepriklausančių aplinkybių, todėl šių paslaugų suteikimo terminas neturėtų būti ekonominio naudingumo vertinimo kriterijumi.*   * projektinių pasiūlymų parengimas:   pradžia *\_\_\_\_\_\_\_\_\_\_ (nurodoma pagal sutarties sąlygas)*  trukmė *\_\_\_\_\_\_\_\_ (nurodomas mėnesių, savaičių ar dienų skaičius)*  iki *\_\_\_\_\_\_\_\_\_ (nurodoma, kokiu dokumentu pagrindžiama paslaugos elemento pabaiga, pvz.: iki pirminio Projekto (ar jo etapo) dokumentacijos perdavimo Užsakovui akto / iki galutinio Projekto (ar jo etapo) dokumentacijos perdavimo Užsakovui akto).*   * techninio darbo projekto parengimas   pradžia *\_\_\_\_\_\_\_\_\_\_ (nurodoma pagal sutarties sąlygas)*  trukmė *\_\_\_\_\_\_\_\_ (nurodomas mėnesių, savaičių ar dienų skaičius)*  iki *\_\_\_\_\_\_\_\_\_ (nurodoma, kokiu dokumentu pagrindžiama paslaugos elemento pabaiga, pvz.: iki pirminio Projekto (ar jo etapo) dokumentacijos perdavimo Užsakovui akto / galutinio Projekto (ar jo etapo) dokumentacijos perdavimo Užsakovui akto / ekspertizės akto.*   * techninio projekto parengimas   pradžia *\_\_\_\_\_\_\_\_\_\_ (nurodoma pagal sutarties sąlygas)*  trukmė *\_\_\_\_\_\_\_\_ (nurodomas mėnesių, savaičių ar dienų skaičius)*  iki *\_\_\_\_\_\_\_\_\_ (nurodoma, kokiu dokumentu pagrindžiama paslaugos elemento pabaiga, pvz.: iki pirminio Projekto (ar jo etapo) dokumentacijos perdavimo Užsakovui akto / galutinio Projekto (ar jo etapo) dokumentacijos perdavimo Užsakovui akto / ekspertizės akto.*   * darbo projekto parengimas   pradžia *\_\_\_\_\_\_\_\_\_\_ (nurodoma pagal sutarties sąlygas)*  trukmė *\_\_\_\_\_\_\_\_ (nurodomas mėnesių, savaičių ar dienų skaičius)*  iki *\_\_\_\_\_\_\_\_\_ (nurodoma, kokiu dokumentu pagrindžiama paslaugos elemento pabaiga, pvz.: iki pirminio Projekto (ar jo etapo) dokumentacijos perdavimo Užsakovui akto / galutinio Projekto (ar jo etapo) dokumentacijos perdavimo Užsakovui akto / ekspertizės akto (jei reikalaujama).*   * supaprastinto projekto parengimas   pradžia *\_\_\_\_\_\_\_\_\_\_ (nurodoma pagal sutarties sąlygas)*  trukmė *\_\_\_\_\_\_\_\_ (nurodomas mėnesių, savaičių ar dienų skaičius)*  iki *\_\_\_\_\_\_\_\_\_ (nurodoma, kokiu dokumentu pagrindžiama paslaugos elemento pabaiga, pvz.: iki pirminio Projekto (ar jo etapo) dokumentacijos perdavimo Užsakovui akto / galutinio Projekto (ar jo etapo) dokumentacijos perdavimo Užsakovui akto / ekspertizės akto.*   * projekto / aprašo parengimas   pradžia *\_\_\_\_\_\_\_\_\_\_ (nurodoma pagal sutarties sąlygas)*  trukmė *\_\_\_\_\_\_\_\_ (nurodomas mėnesių, savaičių ar dienų skaičius)*  iki *\_\_\_\_\_\_\_\_\_ (nurodoma, kokiu dokumentu pagrindžiama paslaugos elemento pabaiga, pvz.: iki pirminio Projekto (ar jo etapo) dokumentacijos perdavimo Užsakovui akto / galutinio Projekto (ar jo etapo) dokumentacijos perdavimo Užsakovui akto / ekspertizės akto (jei reikalaujama).*   * tvarkybos darbų projekto parengimas   pradžia *\_\_\_\_\_\_\_\_\_\_ (nurodoma pagal sutarties sąlygas)*  trukmė *\_\_\_\_\_\_\_\_ (nurodomas mėnesių, savaičių ar dienų skaičius)*  iki *\_\_\_\_\_\_\_\_\_ (nurodoma, kokiu dokumentu pagrindžiama paslaugos elemento pabaiga, pvz.: iki pirminio Projekto (ar jo etapo) dokumentacijos perdavimo Užsakovui akto / galutinio Projekto (ar jo etapo) dokumentacijos perdavimo Užsakovui akto / ekspertizės akto.*   * Projekto vykdymo priežiūros paslaugos   pradžia *\_\_\_\_\_\_\_\_\_\_\_ (nurodoma preliminari rangos darbų pradžios data)*  trukmė *\_\_\_\_\_\_\_\_ (pvz. visų statybos darbų vykdymo metu, kurių preliminari trukmė (nurodyti mėnesių, savaičių ar dienų skaičių)*  iki *\_\_\_\_\_\_\_\_\_ (nurodoma, kokiu dokumentu pagrindžiama paslaugos elemento pabaiga, pvz.: iki statybos darbų perdavimo-priėmimo akto pasirašymo dienos).*  *Kartu su pasiūlymu gali būti prašoma pateikti kalendorinį paslaugų teikimo grafiką.*  *Projektavimo trukmė turi būti planuojama, atsižvelgiant į tarpines ataskaitas ir (arba) dokumentus ir laiką, reikalingą jiems suderinti ir patvirtinti, taip pat laiką, skirtą Projekto ekspertizei atlikti, terminą, per kurį turi būti atlikti Projekto pataisymai po ekspertizės pastabų, laiką statybą leidžiančio dokumento gavimui (jei ši funkcija pavesta projektuotojui). Su tuo susijusi rizika ir konkretūs tam tikrų etapų (pvz. projekto parengimas iki pirminio projekto dokumentacijos pateikimo Užsakovui, projekto pataisymai po ekspertizės ir pan.) tarpiniai terminai nurodomi projektavimo paslaugų pirkimo sutarties sąlygose ir (arba) detalizuojami šioje užduotyje.* | |
|  | **III. Reikalavimai projektavimo paslaugoms** | | |
| 14. | Statinio projekto dokumentams taikomiteisės aktai, normatyviniai statybos techniniai dokumentai bei normatyviniai statinio saugos ir paskirties dokumentai, teritorijų planavimo dokumentai. | *Nurodoma, kad statinio projektas turi atitikti privalomųjų statinio projekto rengimo dokumentų ir kitų norminių teisės aktų reikalavimus, o jais grindžiami sprendiniai suderinti su teritorijos infrastruktūros plėtra. Jeigu yra galiojantys, nurodomi ir specifiniai norminiai dokumentai, kuriais vadovaujantis turi būti rengiami projekto sprendiniai.*  *Normatyviniai statybos techniniai dokumentai,* ***privalomi*** *visiems statybos dalyviams:*   * *statybos techniniai reglamentai,* * *Vyriausybės įgaliotų institucijų teisės aktai – PTR, KTR, HN, elektros įrenginių įrengimo taisyklės, priešgaisriniai reikalavimai, saugos ir sveikatos reikalavimai ir kt.*   *Kiti normatyviniai statybos techniniai dokumentai, kaip statybos taisyklės, statinių naudojimo ir techninės priežiūros taisyklės, Lietuvos standartai, taip pat kaip Lietuvos standartai perimti Europos ir tarptautiniai standartai ir techniniai įvertinimai, metodiniai nurodymai, rekomendacijos taikomi* ***savanoriškai,*** *išskyrus (i) patvirtintas ir galiojančias rangovo įmonės statybos taisykles vykdomiems darbams atlikti, kurias jis pateikia užsakovui prieš pradedant statybos darbus, ir (ii) atvejus, kai statybos techniniuose reglamentuose ar kituose teisės aktuose nurodoma, kad šias taisykles, standartus, įvertinimus taikyti privaloma.*  *Visų privalomų dokumentų nebūtina nurodyti (užtenka bendros nuorodos), o savanoriški dokumentai tampa privalomi sutartį sudariusioms šalims, jei į juos pateikiamos nuorodos šioje projektavimo užduotyje ar rangos sutartyse.*  *Nurodant standartą, techninį liudijimą ar bendrąsias technines specifikacijas turi būti laikomasi tokios pirmumo tvarkos pirmiausia nurodant:*   * *Europos standartą perimantį Lietuvos standartą,* * *Europos techninio įvertinimo patvirtinimo dokumentą,* * *tarptautinį standartą,* * *kitos Europos standartizacijos organizacijų nustatytos techninių normatyvų sistemos arba, jeigu tokių nėra, – nacionalinius standartus, nacionalinius techninius liudijimus arba nacionalinės techninės specifikacijas,*   *susijusias su darbų projektavimu, sąmatų apskaičiavimu ir vykdymu bei prekių naudojimu. Kiekviena nuoroda pateikiama kartu su žodžiais „arba lygiavertis“.*  *Atskirais arba retais specialiais atvejais, ypač tarptautiniuose darbų pirkimuose gali būti nurodomi ir projektavimui tiesiogiai taikomi užsienio normatyviniai statybos techniniai dokumentai pagal STR 1.01.02:2016 „Normatyviniai statybos techniniai dokumentai“ X skyrių.* | |
| 15. | Funkciniai (paskirties) ir naudojimo (eksploataciniai) reikalavimai statiniui (statinių grupei) | *Nurodoma tiksli kiekvieno statinio paskirtis, jam keliami konkretūs pagrįsti naudojimo reikalavimai pagal individualius užsakovo poreikius. Šie poreikiai turi atitikti finansines užsakovo galimybes (žr. į 11 punktą) bei finansavimo reikalavimus (jeigu yra).* | |
| 16. | Aplinkosaugos, sveikatos, saugomos teritorijos ir nekilnojamosios kultūros paveldo vertybės apsaugos reikalavimai | *Nurodomi konkretūs reikalavimai.*  *Projekto duomenys apima poveikio aplinkai ir klimatui rodiklius.* | |
| 17. | Universaliojo dizaino principų taikymo reikalavimai | *Nurodoma, kokie universaliojo dizaino principai ir kokiomis priemonėmis turės būti įgyvendinti projekte.*   * visų lygybė *– ta pačia aplinka ir produktais gali naudotis ir ribotus funkcinius gebėjimus turintys asmenys, tai yra jie neišskiriami iš visų kitų. Gaminiai ir statiniai suprojektuojami taip, kad jie atrodytų patraukliai ir estetiškai;* * lankstumas *– galimybė tą patį naudojamą dalyką prisitaikyti pagal individualius poreikius (pvz. reguliuoti aukštį);* * paprastas ir intuityvus naudojimas *– lengvai suprantama, kaip naudotis daiktu, orientuotis aplinkoje;* * tinkama informacija *– pakankamai informacijos ir ši informacija pateikiama įvairiomis reikiamomis formomis, įskaitant Brailio raštu, garsinę informaciją;* * tolerancija klaidoms *– nėra tikimybės patirti žalą ar orumo pažeminimą;* * mažiausios jėgos sąnaudos *– aplinka ir produktais gali pasinaudoti ir mažesnę fizinę jėgą turintys asmenys;* * optimalus dydis ir erdvė *– tinkamas erdvių, statinių ir produktų plotis, aukštis, dydis;* * kompleksiškumas *– aplinka ar gaminys turi kuo daugiau ir įvairių reikalingų elementų, padedančių aplinką ar gaminį padaryti prieinamu įvairių funkcinių galimybių žmonėms, pvz. įrengus visiems tinkamą įėjimą į patalpas, privalu įrengti ir kitas statinio patalpas, pvz. sanitarinį mazgą ir pan.;* * vientisumas *– trasos maršruto prieinamumas ir tinkamumas visiems turi būti vientisas, nenutrūkstamas pereinant iš vienos vietos į kitą;* * vartotojų įtraukimas *– universalus dizainas kuriamas tampriai bendradarbiaujant su vartotojų grupėmis ar jų atstovais.*   *Universaliojo dizaino reikalavimai techninėje užduotyje galėtų būti aprašyti, pavyzdžiui taip: reikalavimai eksterjero sprendiniams - įėjimas į pastatą turi būti suprojektuotas taip, kad būtų aiškiai matomas, įėjimas pritaikytas visoms socialinėms grupėms, neišskiriant neįgaliųjų ir pan.; interjero sprendiniams – grindų dangos sprendiniai parinkti taip, kad būtų padedantys susiorientuoti, paryškinti įėjimai prie kabinetų durų, valdymo pulteliai numatyti ne aukščiau nei 150 cm ir pan.*  *Projekto duomenys apima*   * *tinkamumo visiems naudotojams reikalavimus (taip pat galimybę naudotis neįgaliesiems) ir jų atitikties įvertinimą,* * *saugos reikalavimus.*   *Nurodoma, kad Projektas, skirtas fiziniams asmenims (visai visuomenei, užsakovo darbuotojams), išskyrus pagrįstus atvejus, turėtų būti parengtas taip, kad jame būtų atsižvelgta į neįgaliųjų kriterijus ir tinkamumą visiems naudotojams.* | |
| 18. | Techniniai, kokybiniai (estetiniai, komforto, energinio naudingumo, triukšmo lygio ir t.t.) reikalavimai pagal statinio projekto sprendinių dalis | *Nurodomi konkretūs pagrįsti bendrieji reikalavimai ir charakteristikos ir tokie, kurie aktualūs kiekvienai projekto daliai pagal individualius užsakovo poreikius:*   * *architektūros (estetinius),* * *technologijos, techninius,* * *kokybės (komforto, energinio naudingumo, triukšmo lygio, naudojamų medžiagų, konstrukcijų ir pan.).*   *Šie poreikiai turi atitikti finansines užsakovo galimybes (žr. į 11 punktą).*  *Užsakovas turi siekti, kad darbams įsigyti skirtos lėšos būtų naudojamos* ***racionaliai****, t.y. parinkti projektavimo reikalavimai ir parengto Projekto sprendiniai būtų* ***taupūs ir veiksmingi****, sprendinių vertė atitiktų jų naudą. Taip pat reiktų atkreipti dėmesį, ar projektavimo reikalavimuose ir parengto Projekto sprendiniuose statinio (atskirų jo patalpų) plotas, tūris bei techninėse specifikacijose nustatyti reikalavimai nėra didesni, palyginus su to statinio paskirties reikmėmis.*  *Projekto duomenys (bet kuriuo darbų gyvavimo ciklo etapu) apima*   * *eksploatacines ypatybes,* * *kokybės užtikrinimo tvarką,* * *terminologiją, simbolius,* * *bandymus ir bandymų metodus,* * *pakavimą, žymėjimą ir ženklinimą,* * *vartojimo (naudojimo) instrukcijas,* * *gamybos procesus bei metodus.*   *Projekto duomenys taip pat apima*   * *nurodymus dėl projektavimo ir savikainos apskaičiavimo, patikrinimo, kontrolės ir* * *darbų bei statybos metodų ar technologijos priėmimo sąlygas, taip pat* * *visas kitas technines sąlygas pagal reglamentus, susijusius su baigtais darbais ir medžiagomis ar jų sudedamosiomis dalimis.* | |
| 18.1. | sklypo sutvarkymo (sklypo plano): | | *[pildo užsakovas]* |
| 18.2. | architektūros daliai: | | *[pildo užsakovas]* |
| 18.3. | konstrukcijų daliai: | | *[pildo užsakovas]* |
| 18.4. | technologijos daliai: | | *[pildo užsakovas]* |
| 18.5. | susisiekimo daliai: | | *[pildo užsakovas]* |
| 18.6. | vandentiekio ir nuotekų šalinimo daliai: | | *[pildo užsakovas]* |
| 18.7. | šildymo, vėdinimo ir oro kondicionavimo daliai: | | *[pildo užsakovas]* |
| 18.8. | dujotiekio daliai: | | *[pildo užsakovas]* |
| 18.9. | elektrotechnikos daliai: | | *[pildo užsakovas]* |
| 18.10. | statybos skaičiuojamosios kainos nustatymo daliai: | | *[pildo užsakovas]* |
| 18.11. | kita | | *[pildo užsakovas]* |
| 19. | Nurodymai sprendinių derinimui, jų pritarimui ir pan. | *Nurodomi konkretūs pagrįsti reikalavimai projektinių sprendinių derinimui, jų pritarimui. Rekomenduojama numatyti tarpinių sprendinių derinimą su užsakovu. Jeigu sudaromos atskiros sutartys su projekto dalių rengėjais, nurodoma, kaip jie turi derinti sprendinius tarpusavyje, kad sprendiniai neprieštarautų vieni kitiems.*  *Gali būti nurodomos ir prašomos pateikti tarpinės ataskaitos ir (arba) tarpiniai dokumentai, reikalingi suderinti ir patvirtinti, taip pat nurodoma ir priskiriama su tuo susijusi laiko rizika ir atsakomybė.*  *Taip pat gali būti sudaroma projektavimo paslaugos administravimo programa, kurioje (i) sudaromas realus grafikas, kada projektuotojas padarys tarpinius projektavimo sprendinių pristatymus užsakovui derinti (ii) skiriama pakankamai laiko tokiam suderinimui, (iii) numatoma pristatymo ataskaitos ir suderinimo forma, kriterijai, pasiūlymai, kuriuos patvirtinus projektuotojas užtikrintai gali tęsti projektavimą iki kito momento (taip pat žr. 13 punktą).*  *Rekomenduojama įtraukti reikalavimą projektuotojui prieš užsakovui tvirtinant Projektą ar jam pritariant pristatyti parengtą Projektą, pakomentuoti pagrindinius projektinius sprendinius bei nurodyti Projekto sprendinių atitiktį projektavimo užduočiai. Projekto patvirtinimas reiškia užsakovo pritarimą parengtam Projektui, bet neatleidžia projektuotojo nuo atsakomybės už normatyvinę Projekto kokybę.* | |
| 20. | Pageidaujami ekonominiai rodikliai | *Nurodoma, kokių ekonominių rodiklių siekiama, tame tarpe nurodomi ir naudojimo rodikliai (žr. STR 1.04.04:2017 „Statinio projektavimas, projekto ekspertizė“ 7 priedą).* | |
| 21. | Statinio ar statinių grupės projektavimo ir statybos eiliškumas (jei reikia) | *Pagal poreikį nurodomas statinio ar statinių grupės projektavimo ir statybos eiliškumas, kuris turi būti numatytas projekte.*  *Taikoma, kai numatyta atskirų statinių ar jų dalių statybą* ***užbaigti ne vienu metu*** *ir šie statiniai ar jų dalys* ***gali būti naudojami pagal Projekte numatytą paskirtį, nepriklausomai*** *nuo to, ar kitų Projekte suprojektuotų statinių ar jų dalių statyba užbaigta.*  *Toks atskirų statinių ar jų dalių statybos užbaigimo ne vienu metu atskyrimas Projekte turi būti tinkamai pagrįstas ir detalizuotas (etapuotas) atskiromis grupėmis, įskaitant tikslų vietos ir erdvės apibrėžimą, kad nekeltų kliūčių statybos užbaigimo procedūros metu išduoti atskirus užbaigtų statyti statinių ar jų dalių aktus ar surašyti atskiras deklaracijas bei aiškiai atskirti statybos rangovo ir užsakovo atsakomybę po darbų ir grupių perėmimo. Taip pat pagal atskiras grupes (etapus) turi būti atskirta ir skaičiuojamoji kaina.* | |
| 22. | Projektavimo procesų valdymas ir automatizacija (jei reikia) | *Nurodomi konkretūs užsakovo poreikiai informacijos surinkimui, apdorojimui, sisteminimui, saugojimui, naudojimui naudojami formatai, technologijos, įrankiai ir priemonės.* | |
| 23. | Reikalavimai projekto rengimo dokumentų kalbai (-oms) | *Nurodoma kalba (-os), kuria (-iomis) turi būti parengti projekto rengimo dokumentai.*  *Projektas statybai Lietuvos Respublikoje rengiamas valstybine kalba.*  *Projekto ir projekto dalių vertimus – tekstinius dokumentus į užsienio šalių kalbas pasirašo vertėjai, brėžinius – ir kiti nurodyti asmenys (statinio projektuotojas ar jo įgaliotas asmuo, statinio projekto vadovas, statinio projekto dalių vadovai, statinio architektai ir statinio projekto rengėjai).* | |
| 24. | Nurodymai statinio projekto dokumentų komplektavimui, įforminimui ir pateikimui | *Nurodomi reikalavimai projekto rengimo dokumentams, pavyzdžiui, originalo ir kopijos pateikimas, dokumentų rinkinių skaičius, elektroninė laikmena ir pan.*  *Pavyzdžiui:*   * *originalo ir (arba) kopijos pateikimas (užsakovui paprastai perduodamos Projekto kopijos, originalo (-ų) parengimas užsakovui gali būti numatytas projektavimo paslaugų sutartyje, tačiau tai gali papildomai kainuoti),* * *dokumentų komplektavimas,* * *dokumentų rinkinių ir (arba) jo kopijų skaičius,* * *kompiuterinės laikmenos su įrašyta elektroniniu parašu pasirašyta Projekto kopija skaičius,* * *reikalavimai kompiuterinei laikmenai (raiška, dydis, formatai (10), kt.),* * *projekto dalių sprendinių skaičiavimų, įrašytų į kompiuterinę laikmeną, skaičius.*   *Projektuotojas Projekto originalą (kai jis lieka pas projektuotoją)* *saugo Lietuvos archyvų departamento prie LR Vyriausybės nustatyta tvarka. Užsakovas projekto originalą (kai jis buvo jam parengtas) saugo iki perdavimo naujam turto valdytojui.*  *Pastaba (10) dėl CPVA reikalavimo:*  *CPVA teikiama pilna visos sudėties Projekto elektroninė versija PDF formatu ar kitu formatu, kurį būtų galima peržiūrėti naudojantis Microsoft Office programine įranga.* | |
| 25. | Ekspertizės atlikimas | *Nurodoma, kad užsakovas pasilieka teisę atlikti projekto ekspertizę: viso projekto ar jo dalių, kokia apimtimi ir pan. Statinio projekto ekspertizę privalo organizuoti Statytojas, o Projektuotojas privalo pataisyti projektą pagal ekspertizės akte nurodytas pagrįstas privalomas pastabas.*  *Projekto ekspertizė privaloma*   1. *ypatingojo statinio ir* 2. *statinio, kurio projektavimas ir (arba) statyba finansuojama Lietuvos Respublikos ir (arba) Europos Sąjungos biudžeto lėšomis,*   *naujų statinių statybos, statinių rekonstravimo, kapitalinio remonto projektui ir statinių projektui, kuriame numatyti kultūros paveldo statinio tvarkomieji paveldosaugos darbai.*  *Paveldosaugos (specialioji) ekspertizė yra privaloma, kai*   1. *nekilnojamojo kultūros paveldo statinio projekte numatomi šio statinio (jo teritorijos) tvarkomieji statybos darbai arba kartu su jais ir tvarkomieji paveldosaugos darbai arba* 2. *rengiamas tik nekilnojamojo kultūros paveldo statinio (jo teritorijos) tvarkybos darbų projektas.*   *Taip pat Projekto ekspertizė privaloma*   1. *tipinio statinio projekto, kuris bus teikiamas Aplinkos ministerijai ar jos įgaliotai institucijai tvirtinti,* 2. *pastato atnaujinimo (modernizavimo) projekto (tik techninio darbo projekto) (išskyrus, kai pastatai atnaujinami (modernizuojami) pagal Aplinkos ministerijos ar jos įgaliotos institucijos patvirtintus tipinius statinių projektus, pritaikytus konkretiems atnaujinamiems (modernizuojamiems) pastatams),* 3. *neypatingųjų daugiabučių gyvenamųjų namų ir viešųjų pastatų kapitalinio remonto projektų (išskyrus STR 1.05.01:2017  „Statybą leidžiantys dokumentai, statybos užbaigimas“ 3 priedo 3 punkte nurodytus atvejus) ir* 4. *BEOS griovimo projekto.*   *Sudėtingos konstrukcijos ir sudėtingų technologijų statinių, nurodytų STR 1.01.03:2017 „Statinių klasifikavimas“ 1 lentelėje (išskyrus 1 lentelės 5, 7, ir 12 punktuose išvardintus statinius), privaloma darbo projektų konstrukcijų dalies ekspertizė. Kitų darbo projekto dalių ekspertizė, kitų statinių darbo projekto konstrukcijų dalies ekspertizė privaloma, jei tai nurodyta techninio projekto bendrosios ekspertizės akte.*  *Statinio projekto ekspertizės išlaidos į statinio projektavimo kainą nėra ir negali būti įtraukiamos.* | |

**UŽSAKOVO PATEIKIAMI DUOMENYS IR DOKUMENTAI**

*Užsakovas, priklausomai nuo projektavimo etapo, pateikia projektuotojui privalomuosius dokumentus. Dokumentų, būtinų projektui rengti kiekis priklauso nuo statinio paskirties, statybos vietos, sudėtingumo, poveikio aplinkai ir visuomenės sveikatai bei kt. Žemiau pateikiamas sąrašas dokumentų, kuriuos pateikti projektuotojui yra užsakovo pareiga, tačiau gali būti nurodoma, kad kai kuriuos iš tų dokumentų privalės gauti pats projekto rengėjas ir tai išvardinama Techninės užduoties 12.2 punkte.*

|  |  |  |
| --- | --- | --- |
| **Etapas** | **Užsakovo pateikiami dokumentai** | **Lapų sk.** |
| Projektiniai pasiūlymai | Žemės sklypo ir statinio statybinių tyrimų dokumentų kopijos.  \*Statybiniai tyrimai – statinio statybos sklypo (ar, kai reikia, gretimos teritorijos), inžinerinių tinklų ir susisiekimo komunikacijų sklypų (trasų) inžineriniai geodeziniai tyrimai, inžineriniai geologiniai, geotechniniai ir kiti tyrimai; aplinkos, kraštovaizdžio, higieniniai tyrimai; kai rekonstruojamas ar remontuojamas esamas statinys arba pristatomas prie esamo statinio (statant arti jo) naujas statinys, taip pat esamo ir gretimų statinių, kuriems gali turėti įtakos numatomi statybos darbai, tyrimai; esamų pastatų nuosėdžių ir deformacijų stebėjimai |  |
| Esamo statinio ar jo dalies kadastrinių duomenų bylos kopija |  |
| Duomenys apie statytojo pasirinktą gamybos ar paslaugų teikimo technologinį procesą ir įrenginius |  |
| Atliktos galimybių studijos, tiriamieji darbai |  |
| Kiti dokumentai ir duomenys atsižvelgiant į numatomo projektuoti statinio specifiką |  |
| Kiti dokumentai ir duomenys apie rengiamus projektus, galimai turinčius įtakos Projekto sprendiniams (pvz.: tuo pačiu ar panašiu metu vykdomi projektai, kurių sprendiniai ribojasi su pirkimo objekto projekto sprendiniais) |  |

|  |  |  |
| --- | --- | --- |
| Techninis projektas | Projektiniai pasiūlymai ***(su visais prie projektinių pasiūlymų nurodytais dokumentais)*** |  |
| Žemės sklypo teisinės registracijos Nekilnojamojo turto registre dokumentai arba žemės sklypo nuomos (panaudos) dokumentai |  |
| Ištrauka (brėžinys) iš patvirtinto teritorijų planavimo dokumento ir sprendimas apie šio dokumento patvirtinimą |  |
| Statinio kadastriniai matavimai |  |
| Statinio teisinės registracijos Nekilnojamojo turto registre dokumentai arba statinio nuomos (panaudos) dokumentai |  |
| Planuojamos ūkinės veiklos poveikio aplinkai vertinimo dokumentai (jeigu jie parengti, kitu atveju užsakomi) |  |
| Planuojamos ūkinės veiklos poveikio visuomenės sveikatai vertinimo dokumentai (jeigu jie parengti, kitu atveju užsakomi) |  |
| Sklypo ir inžinierinių statinių už sklypo ribų geodeziniai tyrinėjimai, topografija (jeigu jie parengti, kitu atveju užsakomi) |  |
| Sklypo ir inžinierinių statinių geologiniai tyrinėjimai (jeigu jie parengti, kitu atveju užsakomi) |  |
| Prisijungimo prie elektros energijos, šilumos, vandens tiekimo ir nuotekų šalinimo, dujotiekio, elektroninių ryšių ir kitų inžinerinių tinklų bei susisiekimo komunikacijų sąlygos |  |
| Specialieji reikalavimai:  1) specialieji architektūros reikalavimai |  |
| 2) specialieji paveldosaugos reikalavimai kultūros paveldo vertybei ar jos teritorijai, kultūros paveldo statiniui ar kultūros paveldo teritorijoje esančiam statiniui |  |
| 3) specialieji saugomos teritorijos tvarkymo ir apsaugos reikalavimai |  |
| Žemės sklypo ir (arba) statinio bendrasavininkių sutikimai |  |
| Duomenys apie perkančiosios organizacijos pasirinktus ar turimus įrenginius ir statybos produktus |  |
| Bendradarbiavimo sutartys (reikalingos tokiais atvejais, kai projektas bus vykdomas ne vien Statytojui (Užsakovui), bet ir kitam savininkui priklausančiame žemės sklype arba kai projektuojamas statinys priklauso ne vien Statytojui (Užsakovui), bet ir kitam savininkui, pvz.: Savivaldybei ir Lietuvos automobilių kelių direkcijai prie Susisiekimo ministerijos; Savivaldybei ir AB „Lietuvos geležinkeliai“ ir pan.) |  |
| Servitutinės sutartys |  |
| Kultūros paveldo tyrimų medžiaga |  |
| Kiti dokumentai |  |

|  |  |  |
| --- | --- | --- |
| Darbo projektas | Techninis projektas ***(su visais prie projektinių pasiūlymų ir techninio projekto nurodytais dokumentais)*** |  |
| Techninio projekto bendrosios ekspertizės aktas |  |
| Statybą leidžiantis dokumentas |  |
| Kiti dokumentai |  |

Duomenys apie turimus arba planuojamus įsigyti įrenginius:

|  |  |  |  |  |
| --- | --- | --- | --- | --- |
| Eil. Nr. | Įrenginio pavadinimas | Gamintojas\* | Įrenginio eksploatacinės savybės ir taikytina techninė specifikacija | Papildoma informacija |
|  |  |  |  |  |
|  |  |  |  |  |

Duomenys apie turimus arba planuojamus įsigyti statybos produktus:

|  |  |  |  |  |
| --- | --- | --- | --- | --- |
| Eil. Nr. | Statybos produkto pavadinimas | Gamintojas\* | Statybos produkto eksploatacinės savybės ir taikytina techninė specifikacija | Papildoma informacija |
|  |  |  |  |  |
|  |  |  |  |  |

*\* gamintojas nurodomas tik tuo atveju, kai įrenginiai ar statybos produktai jau yra įsigyti iki projektavimo paslaugų pirkimo pradžios.*

***Pastaba****: Duomenų apie turimus ar planuojamus įsigyti įrenginius ar statybos produktus lentelės pildomos, jeigu statytojas pasirinktus įrenginius ir statybos produktus jau yra įsigijęs ir tai turės reikšmę projektuojant. Tais atvejais, kai įsigijimas tik numatomas ir tai turi reikšmės projektuojant pateikiamos numatomų įsigyti įrenginių ar statybos produktų eksploatacinės savybės, susijusios su esminėmis statybos produktų charakteristikomis, rodikliai, techninės specifikacijos, nenurodant gamintojo. Primename, kad tuo atveju, kai įsigijimas tik numatomas, techninės specifikacijos negali būti taikomos konkretaus gamintojo konkrečiam gaminiui, privalo dirbtinai nediskriminuoti tiekėjų ir užtikrinti konkurenciją.*

**REIKALAVIMAI PROJEKTAVIMO PASLAUGŲ SUTEIKIMO REZULTATUI**

*Siekiant kuo aiškiau apibrėžti laukiamą rezultatą ir perkamų paslaugų apimtį, užsakovas turėtų nurodyti, kokius duomenis, dokumentus bei kokio detalumo projekto rengėjas turės pateikti kiekviename projektavimo etape. Nurodomi tik tie etapai, kurių parengimo paslaugos yra perkamos.*

|  |  |
| --- | --- |
| **Projektavimo etapas** | **Projektuotojo pateikiami dokumentai** |
| Projektiniai pasiūlymai | Aiškinamasis raštas, kuriame nurodoma statinio ar jo dalies statybos vieta, statinio ar jo dalies pagrindinė naudojimo paskirtis (kai keičiama statinio ar jo dalies naudojimo paskirtis nurodoma esama ir būsima paskirtys), statinio techniniai ir paskirties rodikliai, statybos rūšis, projektuojamų statinių sąrašas (jei aprašoma statinių grupė), paaiškinami ir pagrindžiami projektinių pasiūlymų sprendiniai. Jeigu numatyta projektinių pasiūlymų rengimo užduotyje, aiškinamajame rašte pateikiama gamybos ar kitos veiklos rūšies, projektuojamos statinyje, technologinio proceso aprašymas (schema), nuotekų tvarkymo pasiūlymai, atliekų tvarkymo pasiūlymai, orientacinis energinių išteklių (elektros energijos, šilumos, geriamojo vandens, dujų ir kitų išteklių) kiekis ir apsirūpinimo šaltiniai |
| Grafinė dalis (brėžiniai) |
| Projektinių pasiūlymų vaizdinė informacija (statinių su gretima urbanistine aplinka vizualizacija (pastatams privaloma) arba maketas) |

|  |  |
| --- | --- |
| Techninis projektas | Pateikiama išvardintų dalių projektiniai sprendiniai, parengti vadovaujantis STR 1.04.04:2017 „Statinio projektavimas, projekto ekspertizė“ reikalavimais ir kitais norminiais teisės aktais   1. Bendroji; 2. Sklypo sutvarkymas (sklypo planas); 3. Architektūrinė; 4. Konstrukcijos; 5. Technologija; 6. Susisiekimas; 7. Vandentiekis ir nuotekų šalinimas; 8. Šildymas, vėdinimas ir oro kondicionavimas; 9. Dujotiekis; 10. Elektrotechnika; 11. Telekomunikacijos; 12. Apsauginė signalizacija; 13. Gaisro aptikimas ir signalizavimas; 14. Procesų valdymas ir automatizacija; 15. Šilumos gamyba ir tiekimas; 16. Gaisrinė sauga; 17. Branduolinė sauga; 18. Pasirengimas statybai ir statybos darbų organizavimas; 19. Statinio statybos skaičiuojamoji kaina; 20. Ekonominė; 21. Tvarkybos darbai (kada užsakoma); 22. Statinio interjeras (kada užsakoma, pagal poreikį).   Bendruoju atveju projekto dokumentai yra (viršenybės tvarka):   * techninės specifikacijos; * aiškinamieji raštai; * brėžiniai; * sąnaudų kiekių žiniaraščiai |

|  |  |
| --- | --- |
| Darbo projektas | Bendrųjų sprendinių duomenys ir dokumentų sudėties žiniaraščiai |
| Sprendinių detalieji skaičiavimai |
| Projektinių sprendinių brėžiniai statybos, montavimo ir inžinerinių sistemų įrengimo darbams vykdyti (darbo brėžiniai), išskyrus montažinius brėžinius |
| Projektinių sprendinių brėžiniai statybinių konstrukcijų ir inžinerinių sistemų elementams pagaminti (išskyrus gamyklinius brėžinius) |
| Specifinėje aplinkoje ar ypatingomis sąlygomis numatomų naudoti statinio elementų, inžinerinių sistemų naudojimo instrukcijos (nurodymai, taisyklės) |
| Sąnaudų kiekių žiniaraščiai, kurie rengiami vadovaujantis reglamento STR 1.04.04:2017 "Statinio projektavimas, projekto ekspertizė" nuostatomis ir LST 1516:2015 nustatytais reikalavimais. |

|  |  |
| --- | --- |
| Supaprastintas statinio projektas | Pateikiami bendri duomenys, aiškinamieji raštai ir sprendinių planai ir schemos, sąnaudų žiniaraščiai ir techninės specifikacijos, parengti vadovaujantis STR 1.04.04:2017 „Statinio projektavimas, projekto ekspertizė“ reikalavimais ir kitais norminiais teisės aktais |

|  |  |
| --- | --- |
| Projektas / aprašas | Pateikiami aiškinamieji raštai ir sprendinių planai ir schemos, techninės specifikacijos ir sąnaudų žiniaraščiai, parengti vadovaujantis STR 1.04.04:2017 „Statinio projektavimas, projekto ekspertizė“ reikalavimais ir kitais norminiais teisės aktais |

|  |  |
| --- | --- |
| Tvarkybos darbų projektas | Pateikiami aiškinamieji raštai, paveldo objekto apmatavimai ir esamos padėties planai, schemos ir fotofiksacija, sprendinių planai ir schemos, tyrinėjimų vietų brėžiniai, kiekių žiniaraščiai, skaičiuojamoji kaina, tvarkybos darbų ir jų atlikimui naudojamų medžiagų, techninės ir kokybės charakteristikos, kiti reikalavimai bei rodikliai ar specialiųjų technologijų aprašymai parengti vadovaujantis PTR 3.06.01:2007 „Kultūros paveldo tvarkybos darbų projektų rengimo taisyklės“ reikalavimais ir kitais norminiais teisės aktais |

|  |  |
| --- | --- |
| Projekto vykdymo priežiūra | Pateikiami dokumentai, vadovaujantis STR 1.06.01:2016 „Statybos darbai. Statinio statybos priežiūra“ reikalavimais ir kitais norminiais teisės aktais |

|  |
| --- |
| (Statytojas / Užsakovas)    Vardas, pavardė    Parašas    Data |

1. \* Viešųjų pirkimų tarnybos parengtos ir 2017-12-22 paskelbtos Projektavimo paslaugų pirkimo gairės. [↑](#footnote-ref-1)
2. \*\* Čia ir kitur nuorodos į įstatymus ir įstatymų įgyvendinamuosius teisės aktus turėtų būti patikrinamos pagal jų aktualią redakciją. [↑](#footnote-ref-2)
3. \*\*\* Šios statinio projektavimo techninės užduoties pagrindinis tekstas nėra pilnai pritaikytas užsakyti tvarkybos darbų projektui (arba Projekto tvarkybos darbų daliai), kuris turi būti parengtas pagal Nekilnojamojo kultūros paveldo apsaugos įstatymą ir kitus nekilnojamojo kultūros paveldo apsaugą reglamentuojančius teisės aktus. Norint pritaikyti šią užduotį, reikia ją atitinkamai pakeisti ir (arba) papildyti susijusiais reikalavimais. [↑](#footnote-ref-3)
4. \*\* Čia ir kitur nuorodos į įstatymus ir įstatymų įgyvendinamuosius teisės aktus turėtų būti patikrinamos pagal jų aktualią redakciją. [↑](#footnote-ref-4)
5. \*\* Čia ir kitur nuorodos į įstatymus ir įstatymų įgyvendinamuosius teisės aktus turėtų būti patikrinamos pagal jų aktualią redakciją. [↑](#footnote-ref-5)
6. \*\*\* Šios statinio projektavimo techninės užduoties pagrindinis tekstas nėra pilnai pritaikytas užsakyti tvarkybos darbų projektui (arba Projekto tvarkybos darbų daliai), kuris turi būti parengtas pagal Nekilnojamojo kultūros paveldo apsaugos įstatymą ir kitus nekilnojamojo kultūros paveldo apsaugą reglamentuojančius teisės aktus. Norint pritaikyti šią užduotį, reikia ją atitinkamai pakeisti ir (arba) papildyti susijusiais reikalavimais. [↑](#footnote-ref-6)